മഴക്കെടുതി ദുരിതാശ്വാസ ക്യാമ്ബുകള് കോവിഡ് മാനദണ്ഡമനുസരിച്ച് പ്രവര്ത്തിക്കണം: മുഖ്യമന്ത്രി തിരുവനന്തപുരം: മഴക്കെടുതിയുടെ സഹചര്യത്തില് പ്രശ്നബാധിത പ്രദേശങ്ങളില് ആഭംഭിച്ച ദുരിതാശ്വാസ ക്യാമ്ബുകള് കോവിഡ് മാനദണ്ഡമനുസരിച്ച് പ്രവര്ത്തിക്കാന് ബന്ധപ്പെട്ടവര് ശ്രദ്ധിക്കണമെന്ന് മുഖ്യമന്ത്രി പിണറായി വിജയന് നിര്ദ്ദേശം നല്കി.കോവിഡിനെക്കുറിച്ചുളള ഏറ്റവും പുതിയ അപ്ഡേറ്റുകള് ഇവിടെ വായിക്കൂ ആവശ്യമായ ശാരീരിക അകലം പാലിക്കാനും മാസ്ക് ധരിക്കാനും ക്യാമ്ബുകളില് കഴിയുന്നവര് തയ്യാറാകണം. ക്യാമ്ബുകളില് ആളുകള് കൂട്ടംകൂടി ഇടപഴകാന് പാടുള്ളതല്ല. ഒരു ക്യാമ്ബില് എത്ര ആളുകളെ ഉള്ക്കൊള്ളാന് കഴിയുമെന്ന് തിട്ടപ്പെടുത്തണം. കൂടുതല് ആളുകളെ താമസിപ്പിക്കേണ്ടി വന്നാല് ക്യാമ്ബുകളുടെ എണ്ണം വര്ദ്ധിപ്പിക്കാം എന്നും കലക്ടര്മാര്ക്ക് നിര്ദേശം നല്കിയിട്ടുണ്ടെന്നും മുഖ്യമന്ത്രി അറിയിച്ചു. അതേസമയം സംസ്ഥാനത്ത് ന്യൂനര്ദത്തിന്റെ ശക്തി കുറഞ്ഞത് ആശ്വാസമാവുന്നു. പെമാരിയിലെ ദുരിതക്കെടുതിയില് നിന്ന് കരകയറാന് കേരളത്തിന് കൂടുതല് സമയം വേണ്ടിവരും. തെക്കന് ജില്ലകളില് അതിതീവ്ര മഴയിലും മലവെള്ളപ്പാച്ചിലിലും ഉരുള്പ്പൊട്ടലിലും മരിച്ചവരുടെ എണ്ണം ഉയരുകയാണ്. കോട്ടയം കൂട്ടിക്കലില് ഉരുള്പൊട്ടലില് കാണാതായ ഒരാളുടെ മൃതദേഹം കൂടി കണ്ടെത്തി. ഓലിക്കല് ഷാലറ്റിന്റെ 29 മൃതദേഹമാണ് കണ്ടെത്തിയത്. ഇതോടെ കൂട്ടിക്കല് ഉരുള്പൊട്ടലില് മരിച്ചവരുടെ എണ്ണം നാലായി. ചോലത്തടം കൂട്ടിക്കല് വില്ലേജ് പ്ലാപ്പള്ളി കാവാലി ഒറ്റലാങ്കലിലെ മാര്ട്ടിന്റെ ഭാര്യയും മക്കളും ഉള്പ്പെടെ ആറ് പേരാണ് ഉരുള്പൊട്ടലില് മരിച്ചതെന്നാണ് ഇന്നലെ പുറത്തുവന്ന വിവരം. മാര്ട്ടിന്, അമ്മ അന്നക്കുട്ടി, മാര്ട്ടിന്റെ ഭാര്യ സിനി, മക്കളായ സ്നേഹ, സോന, സാന്ദ്ര എന്നിവരാണ് ദുരന്തത്തില് പെട്ടത്. അപകടം ഉണ്ടാകുന്ന സമയത്ത് എല്ലാവരും വീട്ടില് ഉണ്ടായിരുന്നു. മൂന്ന് കുട്ടികളും വിദ്യാര്ത്ഥികളാണ്. ഇവരില് മൂന്നുപേരുടെ മൃതദേഹമാണ് ഇന്നലെ കണ്ടെത്തിയത്. കൂട്ടിക്കലിലും കൊക്കയാറിലും തെരച്ചില് തുടരുകയാണ്. രണ്ടിടങ്ങളിലായി 14 പേരെയാണ് ഇനി കണ്ടെത്താനുള്ളത്.